เป็นไทรอยเป็นพิษ สามารถทานคอลลาเจนมะเขือเทศได้ไหมคะ ?
สวัสดีค่ะ ในผู้ที่มีภาวะไทรอยด์ฮอร์โมนเป็นพิษ ไม่ได้มีข้อห้ามในการทานอาหารที่มีประโยชน์ต่างๆ ส่วนอาหารที่ไม่มีประโยชน์ที่ควรหลีกเลี่ยง เช่น เครื่องดื่มที่มีคาเฟอีน เช่น ชา กาแฟ น้ำอัดลม โกโก้ ช็อกโกแลต และเครื่องดื่มที่เป็นแอลกฮอล์ เพราะผู้ที่มีภาวะไทรอยด์เป็นพิษ หัวใจมักจะเต้นเร็วกว่าปกติ หากทานสิ่งเหล่านี้ ก็จะยิ่งทำให้เกิดอาการใจสั่นและเหนื่อยง่ายมากขึ้น นอกจากนี้ ควรดื่มน้ำเปล่าให้เพียงพอเพื่อช่วยลดภาวะขาดน้ำที่มักเกิดขึ้นได้นอกจากนี้ในผู้ที่มีภาวะไทรอยด์เป็นพิษอาจมีความเสี่ยงต่อการเกิดกระดูกบาง ดังนั้น จึงควรเน้นทานอาหารที่มีแคลเซียมและวิตามินดีสูง นม ชีส โยเกิร์ต ไข่แดง ถั่วเมล็ดแห้ง ผักใบเขียวต่างๆ นมถั่วเหลือง ปลาตัวเล็กตัวน้อยที่กินได้ทั้งก้าง เป็นต้นสำหรับอาหารเสริมที่ต้องการทานคือคอลลาเจน มะเขือเทศ ก็สามารถทานได้ อย่างไรก็ตาม ไม่แนะนำให้ทานต่อเนื่องนานๆ เพราะย่อมทำให้ตับและไตต้องทำงานหนักขึ้น และควรแน่ใจว่าอาหารเสริมที่ทานนั้นมีแหล่งผลิตที่เชื่อถือได้ และมีตัวเลขของผลิตภัณฑ์อาหารเสริมกำกับด้วยค่ะสิ่งสำคัญในการรักษาไทรอยด์เป็นพิษ คือการทานยาตามที่แพทย์สั่งและไปพบแพทย์ตามนัดเพื่อติดตามระดับฮอร์โมนไทรอยด์และเฝ้าติดตามภาวะแทรกซ้อนต่างๆ ที่อาจเกิดขึ้นค่ะ